### Beslutning

Anbefales.

### Sagsfremstilling

## Resume og sagens baggrund

Administrationen fremlægger Forslag til kommuneplantillæg nr. 6 til [adresse] 2021-2032 og Forslag til Lokalplan nr. 585 for en blokfabrik ved [adresse] med henblik på Kommunalbestyrelsens godkendelse af planforslagene til offentlig høring.

Teknik- og Miljøudvalget besluttede på møde den 7. april 2022 at igangsætte udarbejdelsen af kommuneplantillæg og lokalplan for en blokfabrik og oplagsplads på [adresse] ved [adresse], Svebølle.

## Indstillinger

Direktøren indstiller, at

1. Forslag til Tillæg nr. 6 til [adresse] 2021-2032 godkendes til offentlig fremlæggelse i 4 uger. (jf. bilag 1
2. Forslag til Lokalplan nr. 585 for blokfabrik ved [adresse] godkendes til offentlig fremlæggelse i 4 uger (jf. bilag 2)
3. Vurderingen af, at der ikke skal gennemføres en miljøvurdering af planforslagene, offentliggøres med klagefrist på 4 uger ((jf. bilag 3)
4. Administrationen bemyndiges til at foretage nødvendige redaktionelle ændringer til planforslaget forinden offentlig bekendtgørelse.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Administrationen fremlægger hhv. Forslag til Tillæg nr. 6 til [adresse] 2021-2032 (bilag 1) og til Forslag til Lokalplan nr. 585 for ny blokfabrik ved [adresse] (bilag 2) med tilknyttet screening for miljøvurdering (bilag 3).

*Kommuneplantillæg*Formålet med kommuneplantillægget er at udlægge nyt rammeområde, S6.E02, i landzone til erhvervsformål, med bestemmelser der gør det muligt at udvide produktionen hos Gammelrand A/S. Rammeområdet udgør ca. 7 ha og omfatter matr. nr. 1aa samt dele af matr. nr. 1a, 1ac og 1d, [adresse], Bregninge.

Området ligger i tæt tilknytning til eksisterende produktion, og er del af et område, der i dag er præget af tidligere og nuværende råstofgravning og produktion af betonelementer. Områderne er forbundet af interne veje, bl.a. med en bro over [adresse].

Der indgår bl.a. bestemmelser om at bevare og supplere en eksisterende beplantning ud fra et

landskabshensyn og et naturhensyn, da det er væsentligt at indpasse anlægget i det åbne land
samt bevare og til dels erstatte en økologisk forbindelse. Den økologiske forbindelse, som
påvirkes af anlægget, er en del af Grønt Danmarkskort, som er en national interesse i
kommuneplanlægningen. [adresse] 2021-2032 angiver under retningslinje
nr. 4.9.13, at:

* *”Inden for de ØKOLOGISKE FORBINDELSER må der ikke ske byudvikling eller
  anlægges veje og tekniske anlæg, hvis dyr og planters spredningsmuligheder forringes.
  Er det ikke muligt at placere byudvikling og anlæg af veje og tekniske anlæg uden for
  økologiske forbindelser, skal der indtænkes anlæg som faunapassager og/eller
  erstatningsbiotoper i det konkrete projekt for fortsat at sikre dyr og planters
  spredningsmuligheder.”*

Dele af ramme- og lokalplanområdet mod syd ligger indenfor *planlagt trafikanlæg, Rute 23,*i henhold til [adresse] 2021-2032. Rute 23 er en statsvej og administrationen har derfor været dialog med Vejdirektoratet, som skriftligt har tilkendegivet, at det ikke er en udfordring at placere en blokfabrik indenfor afgrænsningen for planlagte trafikanlæg.

*Lokalplanforslaget*Formålet med lokalplanen er at gøre det muligt at etablere en blokfabrik med tilhørende funktioner samt sikre vejadgang og tilgængelighed til og fra lokalplanområdet. Det er desuden formålet at sikre, at der bevares og anlægges ny beplantning, som medvirker til at anlægget indpasses i landskabet og fungerer som økologisk forbindelse for dyr og natur. Lokalplanen fastsætter rammerne for anlæggets placering, udformning og adgangsforhold.

Planområdet forbliver i landzone, og lokalplanen tillægges bonusvirkning, hvilket betyder, at der ikke efterfølgende skal meddeles landzonetilladelse til de planlagte bygninger og anlæg.

*Miljøscreening*Administrationen har gennemført en screening efter lov om miljøvurdering af planer og programmer og af konkrete projekter (VVM), jf. bilag 3. På baggrund af denne screening vurderer administrationen, at planforslagene ikke vil få væsentlig indvirkning på miljøet, og der således ikke skal udarbejdes miljørapport. Afgørelsen begrundes med, at planlægningen tager hensyn til områdets særegne landskabskarakter og Grønt Danmarkskort ved at bevare eksisterende beplantning samt supplere denne med hjemmehørende plantearter.

*Det videre forløb*Godkendes planforslagene vil de blive fremlagt i offentlig høring i 4 uger. Herefter vil eventuelle bemærkninger mv. blive behandlet, og det forventes, at planforslagene kan fremlægges til endelig godkendelse i april 2023.

## Økonomiske konsekvenser

Ingen.